NARIADENIE KOMISIE (ES) č. 188/2006
z 2. februára 2006,
ktorým sa menia a dopĺňajú náhrady za sirupy a niektoré ďalšie produkty vyvezené bez ďalšieho spracovania, patriace do sektora cukru, stanovené v nariadení (ES) č. 94/2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu v sektore cukru (1), a najmä na jeho článok 27 ods. 5 tretí pododsek,
keďže:
(1)
Náhrady uplatniteľné na vývoz sirupov a niektorých ďalších produktov bez ďalšieho spracovania, patriace do sektora cukru, boli stanovené v nariadení Komisie (ES) č. 94/2006 (2). Tieto náhrady boli naposledy zmenené a doplnené nariadením (ES) č. 165/2006 (3).
(2)
Údaje, ktoré má Komisia v súčasnosti k dispozícii, sa odlišujú od údajov z obdobia prijatia nariadenia (ES) č. 94/2006, preto je potrebné tieto náhrady zmeniť a doplniť,
PRIJALA TOTO NARIADENIE:
Článok 1
Náhrady, ktoré sa udeľujú počas vývozu produktov bez ďalšieho spracovania, uvedených v článku 1 ods. 1 písm. d), f) a g) nariadenia (ES) č. 1260/2001, a ktoré sú stanovené v nariadení (ES) č. 94/2006 na hospodársky rok 2005/2006, sa menia a dopĺňajú a sú uvedené v prílohe k tomuto nariadeniu.
Článok 2
Toto nariadenie nadobúda účinnosť 3. februára 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. februára 2006